《将至兰陵道中以远岫重叠出寒花散漫开为韵 其六》
宋代·李处权

舟子厌牵挽，峻濑凌风湍。烟霏丽初日，水气生早寒。

鹾物直六丽，始叹生理难。一月不食肉，悽然对盘餐。

客程方浩渺，念此道里赊。秋林伤客情，霜叶色胜花。

溪鱼不论钱，我饥岂无涯。何当见升平，四海如一家。

作者简介：（?—1155）宋徐州丰县人，徙江宁溧阳，字巽丽。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。